Hoe dink jy gaan die Springbokke vanjaar tydens die Rugby Wêreldbeker vaar?
Springbok- en rugbyliefhebbers wag elke vier jaar vir die Rugby Wêreldbeker om weer af te skop. Dit is `n hoogtepunt vir rugby ondersteuners en `n toernooi wat die beste van die beste onderskei.
Met die wêreldbeker wat op 18 Spetember begin kan jy sekerlik weet Suid-Afrikaners gaan hul braaivleisvure aansteek en bier en brandewyn met ys ("eish" ja!) geniet.
Vurige rugby ondersteuners ken hul rugby en weet beslis wat waar en wanneer gebeur. Elke jaar as die Super15 en die Absa Curriebeker afskop sit die manne (en vrouens) voor die kassie vasgenael om hul geliefkoosde spanne te ondersteun. Dis die tyd wanneer vrouens gevra word om "nie te veel te pla nie" want die manne wil nou "ernstig rugby kyk".
Suid-Afrikaanse rugby het egter `n ryk geskiedenis wat tot die 19de eeu terugdateer, maar 24 Junie 1995 het sekerlik een van die grootste gebeurtenisse vir Suid-Afrikaanse rugby beklemtoon.
Die Bokke het Nieu-Zeeland in Johannesburg getakel en na `n spanningsvolle 80 minute, 15-12 gewen. Ondersteuners het "Shosoloza" en "Hier kom die Bokke" gesing en gesien hoe `n Boeing superstraler slegs `n paar meter bo-oor die stadion vlieg. Die verskyning van President Nelson Mandela in Springbokkaptein Francois Pienaar se rugbytrui het ook die skare laat juig.
Die twee spanne se losskakels Joel Stransky en Andrew Mehrtens het egter die dag se gang bepaal toe hulle ewe veel punte aangeteken het. Nadat die telling gelykop was en ekstra-tyd begin het, het Stransky die bal suiwer deur die pale geklits en die Bokke se oorwinning geseël. Die Bokke was uiteindelik die wêreldkampioene.
Die Bokke se tweede oorwinning het op 20 Oktober 2007 plaasgevind toe die Bokke onder leiding van John Smith teen Engeland kragte gemeet het. Die Bokke het met `n eindtelling van 15-6 die William Web Ellis beker vir `n tweede keer omhoog gehou.
Twintig rugbyspanne gaan vanjaar weer om die beker meeding. Suid-Afrikaners is positief dat die Bokke in hul poel (poel B) heel bo aan die ranglys sal kan eindig.
Die Engelse koerant, The Daily Telegraph voorpspel dat Suid-Afrika wel die semi-finaal gaan haal, maar dat Nieu-Zeeland uiteindelik as die wenner gaan wegstap.
"Suid-Afrika het al vanjaar die Kiwi's gewen, hopelik kan ons dit weer doen en die beker huistoe bring," het 'n Griquas o/21 rugbyspeler, Stephan Oberholzer gesê.
Dink jy Suid-Afrika kan of gaan die Wêreldekertoernooi vir `n derde keer vanjaar wen? Wat is jou voorspelling?